Up-443/06
Natisni
Opravilna št.:
Up-443/06
Datum odločitve:
25. 5. 2006
ECLI:
ECLI:SI:USRS:2006:Up.443.06
Akt:
Ustavna pritožba zoper sklep Višjega sodišča v Mariboru št. II Cp 321/2005 z dne 15. 2. 2005 v zvezi s sklepom Okrajnega sodišča v Mariboru št. IV I 274/97 z dne 22. 12. 2004
Izrek:
Ustavna pritožba zoper sklep Višjega sodišča v Mariboru št. II Cp 321/2005 z dne 15. 2. 2005 v zvezi s sklepom Okrajnega sodišča v Mariboru št. IV I 274/97 z dne 22. 12. 2004 se zavrže.
Evidenčni stavek:
Pritožnika sta že vložila ustavno pritožbo zoper izpodbijana akta, ki jo je Ustavno sodišče s sklepom št. Up-61/06 z dne 31. 1. 2006 zavrglo. Že tam je pojasnilo, da razlogi za izjemno obravnavanje ustavne pritožbe kljub zamudi roka niso podani. Iz enakih razlogov je Ustavno sodišče zavrglo tudi obravnavano ustavno pritožbo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
31. 3. 2006
Vrsta odločitve:
sklep
Vrsta rešitve:
zavrženje
Dokument:
US26144
Dokument v PDF obliki:
Up-443-06.pdf
115 KB
Prenesite datoteko
Up-443/06-4
25. 5. 2006
SKLEP
Ustavno sodišče je v postopku za preizkus ustavne pritožbe A. A. in B. B., obeh iz Ž. na Ž. Ž., na seji senata dne 16. maja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Mariboru št. II Cp 321/2005 z dne 15. 2. 2005 v zvezi s sklepom Okrajnega sodišča v Mariboru št. IV I 274/97 z dne 22. 12. 2004 se zavrže.
Obrazložitev
1. V izvršilnem postopku, v katerem sta pritožnika nastopala kot dolžnika, je sodišče prve stopnje izdalo sklep, s katerim je njuno nepremičnino izročilo kupcu. Pritožbo pritožnikov je Višje sodišče zavrnilo. Zoper takšno odločitev pritožnika vlagata ustavno pritožbo. Navajata, da je sodišče razpisalo dražbo na podlagi pet let stare cenitve nepremičnine in da je kupec nakazal kupnino po preteku 30 dni od pravnomočnosti sklepa o domiku. Predlagata izjemno obravnavo prepozne ustavne pritožbe. Predlog utemeljujeta z navedbo, da sta v času, ko bi bilo treba vložiti ustavno pritožbo, oba hudo zbolela, odvetnik pa naj svojega dela ne bi opravil, kot bi ga moral.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka.
3. Pritožnika sta že vložila ustavno pritožbo zoper izpodbijana akta, ki jo je Ustavno sodišče s sklepom št. Up-61/06 z dne 31. 1. 2006 zavrglo. Že v tem sklepu je pojasnilo, da razlogi za izjemno obravnavanje ustavne pritožbe kljub zamudi roka niso podani. Iz enakih razlogov je Ustavno sodišče zavrglo tudi obravnavano ustavno pritožbo.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić